[{"text_idx": "#000004", "text": "EuroScience 2008k mundu osoko 3.500 ikertzaile bilduko ditu Bartzelonan"}, {"text_idx": "#000005", "text": "Arlo horretako 3.500 ikertzaile, zientzia-sektoreko enpresaburu eta kudeatzaile politiko inguru bilduko dira Bartzelonan uztailaren 18tik 22ra EuroScience Open Forumaren hirugarren edizioan (ESOF 2008). Antolakundeak 20.000 bisitari espero ditu, ikaskuntza, parte-hartzea (70 erakusketa eta doako jardueren programa bat dago) eta dibertsioa bermatuta dituztenak."}, {"text_idx": "#000007", "text": "Enric Banda batzarreko presidentekideak nabarmendu zuenez, \u201cESOF leku komuna bihurtzen ari da\u201d, politika zientifiko eta teknologikoarekin eta hura gizarteari zabaltzearekin (zientzialariak, komunikatzaileak, enpresaburuak eta kudeatzaileak) konprometitutako lau komunitaterentzat."}, {"text_idx": "#000008", "text": "112 txostenen eta diziplina anitzeko eztabaiden programa zientifikoak (%70, erakundeari aurkeztutako proposamenen ebaluazioaren ondoren) espainiar, alemaniar eta britainiarrak ditu protagonista nagusi. Guztira, 40 herrialde baino gehiagotako 430 adituk erakutsiko dituzte Europako zientziaren goranzko joerak."}, {"text_idx": "#000009", "text": "Gustu zientifiko guztietarako gaiak egongo dira: kimikatik matematikara, zelula ametatik animalien klonaziora, partikula-azeleragailuen unibertso kuantikotik Martera eta Artizarrera egindako bidaietara. Gaurkotasun handiko gaiak ere eztabaidatuko dira, hala nola mende honetako ingurumen-erronkak, energia berriztagarriak eta gai nuklearra."}]